钦定古今图书集成/理学汇编/学行典/第093卷 > 朱子全书二 > 《答魏元履》
## 钦定古今图书集成/理学汇编/学行典/第093卷 > 朱子全书二 > 《答魏元履》

“《春秋》，前辈以为此乃学者最后一段事。盖自非理明义精，则止是较得失，考同异，心绪转杂，与读史传摭
故实无以异。况如老兄心中本闹，恐非所以矫失而
趋中也。”愚意以为不若只看《论语》，用年岁工夫，却看
证候浅深，别作道理。然但《论语》中看得有味，馀经亦
迎刃而解矣。圣人之言，平《易》中有精深处，不可穿凿
求速成，又不可苟且闲看过。直须是置心平淡悫实
之地，翫味探索，而虚恬省事以养之，迟久不懈，当自
觉其益。切不可以轻易急迫之心，求旦暮之功，又不
可因循媮惰，虚度光阴也。